ໃນເຊົ້າວັນພຸດທີ 9 ເດືອນ ສີງຫາ, ຂະບວນການ ຊົ່ວໂມງວຽງຈັນສະອາດ, ທີ່ຖະໜົນ ອາຊຽນ ແລະ ຖະໜົນກຳແພງເມືອງ, ໄດ້ມີການປຸກລະດົມກອງກຳລັງປະຊາຊົນ ແລະ ພະນັກງານ ລົງທຳຄວາມສະອາດຕາມແຄມທາງຫຼວງໃຫ້ສະອາດງາມຕາ, ຕາມຂະວນການຊົ່ວໂມງວຽງຈັນສະອາດຂອງທຸກໆວັນພຸດ ເວລາ 5 ໂມງ 30.
ຕອນບ່າຍຂອງວັນທີ 7 ສິງຫາ 2017 ທ່ານ ປອ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ, ທ່ານແກ້ວພິລາວັນ ອາໄພລາດ, ຮອງເຈົ້າຄອງ, ເມືອງໄຊເສດຖາ, ບັນດາພະແນກກການ, ຫ້ອງການແລະ ພາກສ່ວນກ່ຽວຂ້ອງໄດ້ລົງກວດກາຈຸດຕ່າງໆທີ່ມີຄວາມສ່ຽງພາໃຫ້ເກີດມີສະພາບນ້ຳ ອັ່ງຂັງໃນລະດູຝົນຢູ່ເມືອງໄຊເສດຖາ ນວ.ຄະນະດັ່ງກ່າວໄດ້ລົງສຳຫຼວດໂດຍໃຊ້ເຮືອເພື່ອເລາະສຳຫຼວດລະດັບນ້ຳ ແລະ ແລວນ້ຳໄຫຼໂດຍເລີ່ມຈາກຈຸດ ຄອງນ້ຳທາງຂ້າງຂອງສູນການຄ້າ ອາຊຽນມໍ ເລາະຕາມແລວຄອງບຶງທາດຫຼວງ ໄປຂົວໜອງໜ່ຽງ, ຂົວຊຳເຄ້ ຈົນເຖິງ ຂົວຈອມສີເຊີ່ງຄິດໄລ່ຄວາມຍາວຂອງຄອງນໍ້ານີ້ ໃນຂອບຂອງເມືອງໄຊເສດຖາ ແມ່ນມີລວງຍາວ 19 Km. ໃນການລົງກວດກາຄັ້ງນີ້ ທ່ານ ເຈົ້າຄອງ ນວ ໄດ້ໃຫ້ທິດຊີ້ນຳວ່າ:
ເນື່ອງໃນໂອກາດວັນປ່ອຍປາ ແລະ ອະນຸຮັກສັດນ້ຳ-ສັດປ່າແຫ່ງຊາດວັນທີ 13 ກໍລະກົດຂອງທຸກໆ ເຊິ່ງໄດ້ກາຍເປັນຂະບວນການທົ່ວປວງຊົນ ແລະຫຼາຍພາກສ່ວນໃນສັງຄົມໄດ້ປະກອບສ່ວນຢ່າງຕັ້ງໜ້າເຂົ້າໃນວັນດັ່ງກ່າວທັງນີ້ກໍ່ເພື່ອແນໃສ່ໃຫ້ບັນລຸເປົ້າໝາຍສູ້ຊົນຕ່າງໆປະກອບສ່ວນໃນບັນດາແຜນງານບຸລິມະສິດຂອງກະຊວງກະສິກຳ ແລະ ປ່າໄມ້ກໍ່ຄືຂອງລັດຖະບານ ໃນການຄ້ຳປະກັນສະບຽງອາຫານ ການລຶບລ້າງຄວາມທຸກຍາກສົ່ງເສີມການລ້ຽງ ການອະນຸຮັກ ປົກປັກຮັກສາພັດທະນາໃຫ້ມີຄວາມຍືນຍົງແລະ ເປັນການປູກຈິດສຳນຶກໃຫ້ລູກຫຼານອີກດ້ວຍ.
ຊົ່ວໂມງວຽງຈັນສະອາດ ວັນທີ 12 ກໍລະກົດ 2017 ຄຶກຄັກກວ່າອາທິດຜ່ານມາມີປະຊາຊົນຫຼາຍບ້ານຕື່ນຕົວໃຫ້ຄວາມຮ່ວມມືອອກມາຮ່ວມຂະບວນຊົ່ວໂມງວຽງຈັນສະອາດຄຶກຄື້ນມ່ວນຊື່ນພ້ອມກັນເຮັດອະນາໄມຕາມໜ້າເຮືອນ ແລະຂອບເຂດຄວາມຮັບຜິດຊອບຂອງຕົນເປັນຈຳນວນຫຼວງຫຼາຍ.
ທ່ານ ອຸດົມໄຊ ວົງພັກດີ ຫົວໜ້າຂະແໜງຄຸ້ມຄອງ ແລະກວດກາຄວາມສະອາດຕົວເມືອງ ຄບຕ ນວ ແຈ້ງໃຫ້ຊາບວ່າ:ເພື່ອເປັນການສ້າງຂະບວນການຮ່ວມສະເຫຼີມສະຫຼອງສອງວັນປະຫວັດສາດລາວ-ຫວຽດນາມ ວັນສົນທິສັນຍາມິດຕະພາບ ຄົບຮອບ 40 ປີ ແລະ ສາຍພົວພັນການທູດຄົບຮອບ 55 ປີ ອຳນາດການປົກຄອງ ແລະ ພໍ່ແມ່ປະຊາຊົນບ້ານໂພນສີນວນເມືອງສີສັດຕະນາກ ພ້ອມກັນອອກມາເຮັດອະນາໄມປັດກວາດຕັດຫຍ້າຕາມແຄມຖະໜົນບູລີຈັນ ສ່ວນເມືອງໄຊເຊດຖາ ມີບ້ານສະພັງໝໍ້ບ້ານໂພນໄຊ ໜອງບອນ ໂພນສະອາດ ໜອງສາງທໍ່ ໂພນເຄັງ ໂພນພະເນົາ ແລະບ້ານຈອມມະນີ ພ້ອມກັນເຮັດອະນາໄມຕາມຖະໜົນບູລີຈັນ ໜອງບອນ 23 ສິງຫາ ແລະຖະໜົນ ໄກສອນ ພົມວິຫານ ສ່ວນເມືອງສີໂຄດຕະບອງ ມີບ້ານສີໄຄທ່າ-ທົ່ງເມືອງວາທົ່ງ-ທ່າ ສີຖານເໜືອ ຂຸນຕາທົ່ງ-ທ່າ ອຸບມຸງ ໜອງປາໄນວັດໄຕນ້ອຍທົ່ງ-ທ່າ ແລະ ບ້ານອາກາດ ອະນາໄມຕາມຖະໜົນຫຼວງພະບາງ ແລະຖະໜົນສຸພານຸວົງ ເມືອງຈັນທະບູລີ ມີບ້ານຊຽງຍືນ ອານຸ ມີໄຊ ຫາຍໂສກວັດຈັນ ແລະ ບ້ານສີຫອມ ເຮັດອະນາໄມຕາມຖະໜົນສາມແສນໄທ ແລະຖະໜົນເຊດຖາທິລາດ.
ໂດຍລວມແລ້ວ ຂະບວນຊົ່ວໂມງວຽງຈັນສະອາດໃນວັນພຸດນີ້ແມ່ນມີບັນຍາກາດດີ ຍ້ອນຄວາມເອົາໃຈໃສ່ຂອງຄະນະຮັບຜິດຊອບຂອງ ຄບຕ ນວກໍ່ຄື ຄບຕ ເມືອງ ລວມທັງອຳນາດການປົກຄອງພໍ່ແມ່ປະຊາຊົນໄດ້ຕື່ນຕົວໃຫ້ການຮ່ວມມືເຮັດໃຫ້ການຈັດຕັ້ງປະຕິບັດມີບາດກ້າວທີ່ດີຄາດວ່າອາທິດຕໍ່ໄປຈະມີບັນຍາກາດດີຂຶ້ນກວ່າເກົ່າ.
ຊົ່ວໂມງວຽງຈັນສະອາດ ວັນທີ 5 ກໍລະກົດ 2017 ໂດຍລວມປະຊາຊົນໄດ້ຕື່ນຕົວ ແລະ ໃຫ້ຄວາມຮ່ວມມືໃນການຈັດຕັ້ງປະຕິບັດຊົ່ວໂມງວຽງຈັນສະອາດເປັນຢ່າງດີ ເຖິງແມ່ນວ່າສະພາບດິນຟ້າອາກາດບໍ່ເອື້ອອຳນວຍ ມີຝົນຕົກລິນແຕ່ເຊົ້າ ເຮັດໃຫ້ການອອກແຮງງານ ເຮັດອະນາໄມຊົ່ວໂມງວຽງຈັນສະອາດ ໃນວັນພຸດທີ່ຜ່ານມາ ມີປະຊາຊົນອອກມາເຮັດອະນາໄມໜ້າບ້ານຂອງຕົນບໍ່ຄ່ອຍຫຼາຍເທົ່າທີ່ຄວນ.